Arnulfus ecclesie beati Petri Autisiodorensis dictus abbas omnibus Christi fidelibus ad quos littere presentes pervenerint in Domino salutem. Noverit universitas vestra quod Adelina uxor Christiani Gaudun in presentia nostra constituta concessit et dedit in elemosinam pro remedio anime sue vineam quam habebat in Barro ecclesie Vallis lucentis et sex denarius et obolum annualis census de quibus debet Alexander li Drapiers tres et Stephanus li Tanerres duos et Petrus Darradie tres obolos, sub tali videlicet conditione quod quamdiu vixerit vineam illam tenebit et pro ea prefate ecclesie decem solidos annuatim in festo sancti Remigii persolvet. Post decessum vero ipsius, vinea illa ad eandem plenarie redibit ecclesiam. Hoc donum laudavit Poterius pater et prefatus Christianus. Ad hujus itaque rei memoriam conservandam rem prout gesta est in presenti pagine commendare et ipsam sigilli nostri impression et corroborari et communiri decrevimus. Hujus rei testes sunt : Odo ejusdem ecclesie cellararius et Stephanus conversus, Reginaldus prior de Coina, Petrus de Monte Barri, Simon, Stephanus de Corgiaco, Humbaudus prior de Corz et quidam alii. Actum anno incarnati Verbi M° C° nonagesimo quinto.